ddrg/super_eurlex huggingface dataset:
(5)

Evropski svet je 12. in 13. decembra 2002 v Kopenhagnu sprejel deklaracijo, da se ureditev „Berlin plus“ in njeno izvajanje uporablja le za tiste države članice EU, ki so tudi članice Nata ali „partnerstva za mir“, na podlagi katerega so sklenile dvostranske sporazume o varnosti z Natom –
(1)

Ciper je predstavil prošnjo za priznanje polnega delovanja podatkovne baze, ki je del ciprskega sistema za prepoznavanje in registracijo goveda v skladu z Uredbo (ES) št. 1760/2000 Evropskega parlamenta in Sveta o vzpostavitvi sistema za prepoznavanje in registracijo goveda in o označevanju govejega mesa in izdelkov, ki razveljavlja Uredbo Sveta (ES) št. 820/97 (1).
Sklep Komisije

z dne 29. decembra 2003

o začetku preiskave v skladu s členom 27(2) Uredbe Sveta (ES) št. 2501/2001 glede kršitve svobode združevanja v Belorusiji

(2004/23/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2501/2001 z dne 10. decembra 2001 o uporabi sheme splošnih tarifnih potencialov v obdobju od 1. januarja 2002 do 31. decembra 2004 [1], kakor je bila nazadnje spremenjena z Uredbo Komisije (ES) št. 1686/2003 [2] in zlasti člena 27(2) Uredbe,

ob upoštevanju naslednjega:

(1) Komisija je prejela informacije o domnevnih kršitvah svobode združevanja v Belorusiji. Te informacije so skupaj priskrbele Mednarodna zveza svobodnih sindikatov (ICFTU), Evropska zveza sindikatov (ETUC) in Svetovna delavska zveza (WCL).

(2) Člen 26(1)(b) določa začasni umik tarifnih preferencialov glede vseh ali nekaterih proizvodov s poreklom iz države upravičenke zaradi "resne in sistematične kršitve svobode združevanja, pravice do pogajanj za kolektivno pogodbo ali načela nediskriminacije glede zaposlovanja in poklica ali uporabe dela otrok, kakor je opredeljeno v ustreznih Konvencijah ILO".

(3) Komisija je preučila predložene informacije o domnevnih kršitvah svobode združevanja v Belorusiji. Domnevne kršitve se nanašajo na omejitve pravic delavcev in delodajalcev, da ustanovijo organizacije po lastni izbiri brez poseganja organov oblasti, poseganja organov oblasti v volitve sindikatov, omejevanja dejavnosti sindikatov in zatiranja voditeljev in aktivistov sindikatov, kakor je opredeljeno v Konvenciji št. 87 o svobodi združevanja in varstvu pravice do organiziranja ter Konvenciji št. 98 Mednarodne organizacije dela o pravici do organiziranja in do pogajanj za kolektivno pogodbo. Komisija sodi, da obstaja dovolj razlogov za preiskavo.

(4) Ukrepi, predpisani s tem sklepom, so v skladu z mnenjem Odbora za splošne preferenciale –

SKLENILA:

Edini člen

Komisija začne preiskavo domnevnih kršitev svobode združevanja v Belorusiji.

V Bruslju, 29. decembra 2003

Za Komisijo

Pascal Lamy

Član Komisije

[1] UL L 346, 31.12.2001, str. 1.

[2] UL L 240, 26.9.2003, str. 8.

--------------------------------------------------
(2)

Slovaški organi so zahtevali to dodelitev do konca junija 2005 in so dali ustrezna zagotovila za veterinarske preglede.
(1)

Uredba Sveta 79/542/EGS z dne 21. decembra 1976 vsebuje seznam tretjih držav ali delov tretjih držav in določa pogoje zdravstvenega varstva živali in seznam javnozdravstvenih pogojev ter seznam veterinarskega certificiranja za uvoz nekaterih živih živali in svežega mesa (3) v Skupnost, in zagotavlja da uvoz teh živali in tega mesa ustreza zahtevam, predpisanim v primeru potrdila, ki ga sestavi Komisija.
(2)

Odločba Komisije 2003/743/ES z dne 14. oktobra 2003 o seznamih programov za izkoreninjenje in spremljanje bolezni živali ter pregledov, namenjenih preprečevanju zoonoz, ki so v letu 2004 upravičeni do finančnega prispevka Skupnosti (2), določa predlagano stopnjo in najvišji znesek finančnega prispevka Skupnosti za vsak program, ki so ga predložile države članice.
SL Uradni list Evropske unije C 317/1

SKLEP SVETA

z dne 2. decembra 2004

o spremembi Sklepa Sveta z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU

(2004/C 317/01)

SVET EVROPSKE UNIJE JE –

ob upoštevanju člena 42(2), člena 10(4) in člena 18 Konvencije o ustanovitvi Evropskega urada za policijo (Konvencije o Europolu) (1),

ob upoštevanju Akta Sveta z dne 3. novembra 1998 o pravilih pri zunanjih odnosih Europola s tretjimi državami in organi, ki niso povezani z EU (2), in zlasti člena 2 Akta,

ob upoštevanju Akta Sveta z dne 3. novembra 1998 o pravilih o sprejetju podatkov od tretjih oseb pri Europolu (3), in zlasti člena 2 Akta,

ob upoštevanju Akta Sveta z dne 12. marca 1999 o pravilih pri prenosu osebnih podatkov Europola tretjim državam in organom (4), in zlasti členov 2 in 3 Akta,

ob upoštevanju naslednjega:

(1) Operativne zahteve in nujnost učinkovitega boja proti organiziranemu kriminalu preko Europola narekujejo uvrstitev Avstralije na seznam tretjih držav, s katerimi bo direktor Europola glede na pooblastilo začel pogajanja.

(2) Zato je treba Sklep Sveta z dne 27. marca 2000 (5) spremeniti –

SKLENIL:

Člen 1

Sklep Sveta z dne 27. marca 2000 se spremeni, kakor sledi:

V člen 2(1) se pod naslov „Tretje države“ v abecedni seznam vključi naslednja država: „– Avstralija“.

Člen 2

Ta sklep se objavi v Uradnem listu Evropske unije.

Člen 3

Ta sklep začne veljati naslednji dan po sprejetju.

V Bruslju, 2. decembra 2004 Za Svet Predsednik P. H. DONNER

(1) UL C 316, 27.11.1995, str. 2.

(2) UL C 26, 30.1.1999, str. 19.

(3) UL C 26, 30.1.1999, str. 17.

(4) UL C 88, 30.3.1999, str. 1.

(5) UL C 106, 13.4.2000, str. 1. Sklep, kakor je bil nazadnje spremenjen s sklepom z dne 13. junija 2002 (UL C 150, 22.6.2002, str. 1).
(12)

Glede na to, da izredni in negativni pogoji, ki so prevladali pred širitvijo in kateri so pokazali potrebnost zaveze, še obstajajo, in glede na to, da so bili pogoji zaveze opazovani med začetnim obdobjem njene uporabe s strani zadevnega podjetja, se smatra, da je sprejetje zaveze, ki jo je ponudilo zadevno podjetje, za nadaljnje obdobje upravičeno.
SL Uradni list Evropske unije L 357/30

SKLEP SVETA

z dne 19. novembra 2004

o spremembi Deklaracije Evropske skupnosti o izvajanju pristojnosti in pravic do glasovanja, predložene Generalni komisiji za ribištvo v Sredozemlju

(2004/815/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe, v zvezi s prvim stavkom člena 300(2) in prvim pododstavkom člena 300(3),

ob upoštevanju predloga Komisije (1),

ob upoštevanju mnenja Evropskega parlamenta (2),

ob upoštevanju naslednjega:

(1) Evropska skupnost je članica Generalne komisije za ribištvo v Sredozemlju (GFCM). Ob pristopu k tej organizaciji je Skupnost vložila enotno deklaracijo Skupnosti o izvajanju pristojnosti in pravic do glasovanja (3).

(2) GFCM je na svojem zasedanju od 13. do 16. oktobra 1997 sprejela spremembe besedila sporazuma z namenom uvedbe samostojnega proračuna.

(3) Skupnost je s Sklepom Sveta z dne 17. julija 2000 sprejela spremembo Sporazuma o ustanovitvi Generalne komisije za ribištvo v Sredozemlju z namenom uvedbe samostojnega proračuna za to organizacijo (4).

(4) Spremembe v zvezi s samostojnim proračunom so začele veljati 29. aprila 2004.

(5) Izvajanje samostojnega proračuna za GFCM pomeni, da bo Skupnost zagotavljala finančni prispevek k temu proračunu; zaradi višine tega prispevka je treba prilagoditi deklaracijo o izvajanju pristojnosti in pravic do glasovanja, ki je bila predložena ob pristopu Skupnosti h GFCM –

SKLENIL:

Edini člen

1. Skupnost spremeni enotno deklaracijo o izvajanju pristojnosti in pravic do glasovanja, predloženo Generalni komisiji za ribištvo v Sredozemlju ob pristopu k tej organizaciji, ki se nadomesti z deklaracijo Evropske skupnosti o izvajanju pristojnosti in pravic do glasovanja v skladu s členom II(6) Sporazuma o ustanovitvi GFCM, podano v Prilogi.

2. Predsednik Sveta je pooblaščen, da uradno obvesti generalnega direktorja Organizacije Združenih narodov za prehrano in kmetijstvo o spremenjeni deklaraciji Evropske skupnosti.

V Bruslju, 19. novembra 2004 Za Svet Predsednik J. P. H. DONNER

(1) UL C 15, 20.1.1999, str. 13.

(2) UL C 150, 28.5.1999, str. 153.

(3) Sklep Sveta 98/416/ES z dne 16. junija 1998 o pristopu Evropske skupnosti h Generalni komisiji za ribištvo v Sredozemlju (UL L 190, 4.7.1998, str. 34).

(4) UL L 197, 3.8.2000, str. 35.
(2)

Da bi preprečili širjenje bolezni, so španski organi oblasti prepovedali odpošiljanje živali tistih vrst, ki so dovzetne za bolezen modrikastega jezika, njihovih semenčic, jajčec in zarodkov z območja pokrajine Cadiz, Sevilla in Malaga in nekaterih comarcas pokrajin Cordoba, Granada in Huelva.
Sistemi certifikacije

96/93/ES

Zakon o živalskih proizvodih 1999

Da (1)

Status enakovrednosti po potrebi velja za vse živali in živalske proizvode, ki jim je bila dodeljena enakovrednost pri zdravju živali in javnem zdravju (Da 1)

Zakon o živalskih proizvodih 1999

Da (1)

Status enakovrednosti po potrebi velja za živali in živalske proizvode, ki so zajeti v direktivah 72/462/EGS, 91/67/EGS, 91/492/EGS, 91/493/EGS, 91/495/EGS, 92/5/EGS, 92/118/EGS (Priloga I, poglavja 2, 5, 6, 7, 9 in 11, ter Priloga II poglavje 1) 92/45/EGS in 94/65/ES, Uredba (ES) št. 1774/2002 (Priloga X, poglavja 1, 3, 4(B), 4(C), 5, 8, 9, 10), in ki jim je dodeljena enakovrednost za zdravje živali in javno zdravje (Da 1). Ko se izda uradno zdravstveno spričevalo, ko je pošiljka odpravljena, to vključuje sklic na ustrezno številko upravičenca (ED), datum izdaje dokumenta upravičenosti, ki podpira uradno zdravstveno spričevalo, datum odpreme pošiljke in datum podpisa uradnega zdravstvenega spričevala. Nova Zelandija obvesti mejno kontrolno točko o prihodu morebitnih težav s certificiranjem po odhodu z Nove Zelandije
(10)

Zaradi pomembnosti globalnega pristopa k prehranjevalni verigi ter zdravju živali in rastlin, da se s tem zagotovi varnost potrošnikov, je pomembno vključiti v svetovalne sisteme vsa vprašanja, povezana z živilsko zakonodajo, kar vključuje vidike na označevanje in predstavitev živil, krme, prehrane ljudi v zvezi z živilsko zakonodajo, in zdravje živali, prav tako pa vključuje tudi vidike, ki se nanašajo na dobro počutje živali in na različna področja zdravja rastlin, kot npr. varovanje rastlin, fitofarmacevtskih sredstev in njihovih ostankov, pogojev za prodajo semen in reprodukcijskega materiala, kamor spadajo biološka raznolikost in področja pripadajoče industrijske lastnine.
(1)

Kokošja kuga je zelo nalezljiva virusna bolezen pri perutnini in pticah, ki lahko hitro doseže razsežnosti epidemije in predstavlja resno grožnjo za zdravje živali in ljudi ter znatno zmanjša rentabilnost gojenja perutnine.
(3)

V skladu z Delom I Poglavja A Priloge VIII in Poglavjem E Priloge IX Uredbe (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (4), so bile spremenjene nekatere zahteve v zvezi s trgovanjem in uvozom ovc in koz za pleme zaradi strožjega pristopa k uničenju praskavca.
Sklep Sveta

z dne 21. aprila 2004

o sklenitvi Sporazuma med Evropsko skupnostjo in Združenimi državami Amerike o vzajemnem priznavanju spričevala o skladnosti za pomorsko opremo

(2004/425/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi odstavek, prvi stavek ter (3), prvi pododstavek, prvi stavek in (4) Pogodbe,

ob upoštevanju predloga Komisije,

ob upoštevanju naslednjega:

(1) Sporazum med Evropsko skupnostjo in Združenimi državami Amerike o vzajemnem priznavanju spričeval o skladnosti za pomorsko opremo (sporazum) je bil po sklenitvi podpisan v imenu Skupnosti 27. februarja 2004.

(2) Vzpostaviti je treba ustrezne interne postopke, da se zagotovi dobro delovanje sporazuma; zato je treba Komisijo pooblastiti, da sprejme nekatere odločitve za njegovo izvajanje.

(3) Ta sporazum naj se potrdi –

SKLENIL:

Člen 1

Sporazum med Evropsko skupnostjo in Združenimi državami Amerike o vzajemnem priznavanju spričeval o skladnosti za pomorsko opremo se potrdi v imenu Skupnosti.

Besedilo sporazuma se priloži temu sklepu.

Člen 2

Predsednika Sveta se pooblasti, da imenuje pooblaščenca(-e), ki v imenu Skupnosti prenese(-jo) pismo, predvideno v členu 21(1) sporazuma.

Člen 3

1. Komisija ob pomoči posebnega odbora, ki ga imenuje Svet, predstavlja Skupnost v skupnem odboru, predvidenem v členu 7 sporazuma, ter v vseh delovnih skupinah, ki se lahko ustanovijo v skladu s členom 7(4) sporazuma. Komisija po posvetovanju s posebnim odborom začne z uradnim obveščanjem, izmenjavami informacij in zahtevami za informacije, določenimi v Sporazumu.

2. Stališče Skupnosti glede odločitev, ki jih mora sprejeti skupni odbor, določi Komisija, in sicer po posvetovanju s posebnim odborom.

3. Odločitev o prekinitvi sporazuma v skladu z njegovim členom 21(3) sprejme Svet na predlog Komisije s kvalificirano večino.

V Luxembourgu, 21. aprila 2004

Za Svet

Predsednik

J. Walsh

--------------------------------------------------
Sklep Sveta

z dne 26. aprila 2004

o spremembi Sklepa 2003/231/ES glede pristopa Evropske skupnosti k Protokolu o spremembah Mednarodne konvencije o poenostavitvi in uskladitvi carinskih postopkov (Kjotska konvencija)

(2004/485/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega odstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Sklep 2003/231/ES [1] dovoljuje pristop Skupnosti k Protokolu o spremembah Kjotske konvencije razen Dodatka III in določa, da mora biti deponiranje listine Skupnosti o pristopu istočasno z deponiranjem listine o pristopu držav članic.

(2) Obstaja možnost, da nekatere države članice niso končale ratifikacijskih postopkov do 30. aprila 2004.

(3) Nekatere od držav, ki bodo pristopile k Evropski uniji 1. maja 2004 v skladu s Pristopno pogodbo iz leta 2003, so že deponirale svoje listine o pristopu k Protokolu o spremembah Kjotske konvencije, vključno z dodatkoma I in II, pri generalnem sekretarju Sveta za carinsko sodelovanje.

(4) Nujno se je treba izogniti pravnemu položaju, v katerem so nekatere države članice tudi članice mednarodne konvencije, h kateri Skupnost še ni pristopila, čeprav večina določb konvencije sodi v izključno pristojnost Skupnosti.

(5) Sklep 2003/231/ES je zato treba ustrezno spremeniti –

SKLENIL:

Člen 1

Drugi stavek člena 3(1) Sklepa 2003/231/ES se nadomesti z naslednjim:

"Takšno deponiranje se opravi 30. aprila 2004 istočasno z deponiranjem listin o pristopu držav članic, ki so končale nacionalne postopke do tega datuma."

Člen 2

Ta sklep se objavi v Uradnem listu Evropske unije.

V Luxembourgu, 26. aprila 2004

Za Svet

Predsednik

J. Walsh

[1] UL L 86, 3.4.2003, str. 21.

--------------------------------------------------
ODLOČBA KOMISIJE

z dne 29. aprila 2004

o spremembi Odločbe Komisije 1999/819/Euratom z dne 16. novembra 1999 glede pristopa Evropske skupnosti za atomsko energijo (Euratom) h Konvenciji o jedrski varnosti iz leta 1994, v zvezi s priloženo deklaracijo

(2004/491/Euratom)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Odločbe Sveta z dne 15. decembra 2003 o spremembi Odločbe Sveta z dne 7. decembra 1998 o potrditvi pristopa Evropske skupnosti za atomsko energijo h Konvenciji o jedrski varnosti ob upoštevanju priložene deklaracije (1),

ob upoštevanju Pogodbe o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, podpisane v Atenah 16. aprila 2003,

ob upoštevanju naslednjega:

Ta deklaracija, ki jo je Skupnost podala ob pristopu, je temeljila na Odločbi Sveta, ki jo je delno razveljavilo Sodišče Evropskih skupnosti (3) , ker tretji odstavek deklaracije, vsebovane v njej, ni določil, da je Skupnost pristojna za področja, predvidena v členih 7, 14, 16(1) in (3) ter v členih 17 do 19 Konvencije. Deponirano deklaracijo je treba zato nadomestiti s spremenjeno deklaracijo v skladu z Odločbo Sveta z dne 15. decembra 2003, ki izvršuje odločbo Sodišča,

SPREJELA NASLEDNJO ODLOČBO:

Člen 1

Deklaracija, ki jo je Evropska skupnost za atomsko energijo podala v skladu s členom 30(4)(iii) Konvencije o jedrski varnosti, deponirana pri generalnemu direktorju Mednarodne agencije za atomsko energijo 31. januarja 2000, se nadomesti z naslednjo deklaracijo:

»Deklaracija Evropske skupnosti za atomsko energijo v skladu s členom 30(4)(iii) Konvencije o jedrski varnosti

Sedanje članice Evropske skupnosti za atomsko energijo so naslednje države: Kraljevina Belgija, Češka republika, Kraljevina Danska, Zvezna republika Nemčija, Republika Estonija, Helenska republika, Kraljevina Španija, Francoska republika, Irska, Italijanska republika, Republika Ciper, Republika Latvija, Republika Litva, Republika Madžarska, Republika Malta, Veliko vojvodstvo Luksemburg, Kraljevina Nizozemska, Republika Avstrija, Republika Poljska, Portugalska republika, Republika Slovenija, Slovaška republika, Republika Finska, Kraljevina Švedska, Združeno kraljestvo Velike Britanije in Severne Irske.

Skupnost izjavlja, da zanjo veljajo členi 1 do 5, člen 7 in členi 14 do 35 Konvencije.

Skupnost ima pristojnosti, ki si jih deli z zgoraj navedenimi državami članicami, na področjih, predvidenih v členu 7 in členih 14 do 19 Konvencije, kakor je določeno v členu 2(b) Pogodbe o ustanovitvi Evropske skupnosti za atomsko energijo in v ustreznih členih Naslova II Poglavja 3, imenovanega „Zdravje in varnost“.«
Sklep Sveta

z dne 26. aprila 2004

o sklenitvi Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani ter Južnoafriško Republiko na drugi strani

(2004/441/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 Pogodbe v povezavi z drugim stavkom člena 300(2) in drugim pododstavkom odstavka 3,

ob upoštevanju predloga Komisije,

ob upoštevanju privolitve Evropskega parlamenta [1],

ob upoštevanju naslednjega:

(1) Sporazum o trgovini, razvoju in sodelovanju med Evropsko skupnostjo in njenimi državami članicami na eni strani, in Južnoafriško republiko na drugi, ki je bil podpisan v Pretoriji dne 11. oktobra 1999, se je začasno uporabljal skladno s Sklepom 1999/753/ES Sveta z dne 29. julija 1999 [2].

(2) Postopki držav članic za ratifikacijo in sprejem ali potrditev so zaključeni.

(3) Sporazum o trgovini, razvoju in sodelovanju med Evropsko skupnostjo in njenimi državami članicami na eni strani ter Južnoafriško Republiko na drugi strani, podpisan v Pretoriji dne 11. oktobra 1999 je treba odobriti,

SKLENIL:

Člen 1

Sporazum o trgovini, razvoju in sodelovanju med Evropsko skupnostjo in njenimi državami članicami na eni strani ter Južnoafriško Republiko na drugi strani, skupaj s Prilogami in Protokoli, ki so priloženi Sporazumu, ter izjave, ki jih je Skupnost sprejela enostransko ali skupaj z drugimi pogodbenicami, in so priložene k Sklepni listini se odobrijo v imenu Skupnosti.

Besedila sporazuma, prilog, protokolov in Sklepne listine so priložena k Sklepu 1999/753/ES.

Člen 2

Uradno obvestilo, predvideno v členu 109 Sporazuma da v imenu Skupnosti predsednik Sveta.

Člen 3

Stališče, ki ga zavzame Skupnost v Svetu za sodelovanje, ustanovljenem s Sporazumom, določi Svet na predlog Komisije v skladu z ustreznimi določbami Pogodbe o ustanovitvi Evropske skupnosti.

Člen 4

Ta sklep se objavi v Uradnem listu Evropske unije.

V Luxembourgu, 26. aprila 2004

Za Svet

Predsednik

B. Cowen

[1] UL C 107, 13.4.2000, str. 69.

[2] UL L 311, 4.12.1999, str. 1.

--------------------------------------------------
Odločba Komisije

z dne 10. marca 2004

o spremembi Odločbe 2001/106/ES glede centrov za shranjevanje semena goveda

(notificirano pod dokumentarno številko K(2004) 709)

(Besedilo velja za EGP)

(2004/252/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst govedi [1], in zlasti člena 5(2) Direktive,

ob upoštevanju naslednjega:

(1) V skladu z Direktivo 88/407/EGS, kakor je bila spremenjena z Direktivo Sveta 2003/43/ES [2], je promet znotraj Skupnosti s semenom domačih živali iz vrst govedi dovoljen iz osemenjevalnih središč ali centrov za shranjevanje semena, ki so jih odobrili pristojni organi držav članic, v katerih se nahajajo, in vsaka država članica mora poslati seznam osemenjevalnih ali centrov za shranjevanje semena drugim državam članicam in Komisiji.

(2) Odločba Komisije 2001/106/ES z dne 24. januarja 2001 o uvedbi vzorca za sezname odobrenih osemenjevalnih središč članic v skladu z različnimi določbami veterinarske zakonodaje Skupnosti in predpisov za posredovanje teh seznamov Komisiji [3] določa pravila o tem, kako je treba sezname centrov za shranjevanje semena, ki so jih države članice odobrile vsaka na svojem ozemlju, posredovati Komisiji. Navedena odločba določa tudi vzorce, ki jih je treba uporabiti za te sezname.

(3) Da bi se upoštevale spremembe Direktive 88/407/EGS, predvidene z Direktivo 2003/43/ES glede osemenjevalnih središč, je treba obseg Odločbe 2001/106/ES razširiti, da se vključi centre za shranjevanje semena domačega goveda.

(4) Odločbo 2001/106/ES je zato treba ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Prilogi I in II k Odločbi 2001/106/ES se spremenita v skladu s Prilogo k tej odločbi.

Člen 2

Ta odločba je naslovljena na države članice.

V Bruslju, 10. marca 2004

Za Komisijo

David Byrne

Član Komisije

[1] UL L 194, 22.7.1988, str. 10. Direktiva, kakor je bila nazadnje spremenjena z Odločbo Komisije 2004/101/ES (UL L 30, 4.2.2004, str. 15).

[2] UL L 143, 11.6.2003, str. 23.

[3] UL L 39, 9.2.2001, str. 39. Odločba, kakor je bila spremenjena z Odločbo 2002/279/ES (UL L 99, 16.4.2002, str. 17).

--------------------------------------------------

PRILOGA

+++++ TIFF +++++

--------------------------------------------------
Sklep Sveta

z dne 13. januarja 2004

o podpisu in začasni uporabi Sporazuma v obliki izmenjave pisem med Evropsko skupnostjo in Republiko Hrvaško glede sistema točk za tranzitiranje, veljavnega za težka tovorna vozila, ki potujejo skozi Avstrijo

(2004/183/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 71(1) v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija se je dogovorila o Sporazumu v obliki izmenjave pisem med Evropsko skupnostjo in Republiko Hrvaško glede sistema točk za tranzitiranje, veljavnega za težka tovorna vozila, ki potujejo skozi Avstrijo.

(2) Sporazum je treba podpisati s pridržkom njegove kasnejše sklenitve.

(3) Treba je urediti vse potrebno za začasno uporabo Sporazuma od 1. januarja 2004 –

SKLENIL:

Člen 1

Predsednik Sveta je pooblaščen, da imenuje osebo(-e), ki so upravičene v imenu Evropske skupnosti podpisati Sporazum v obliki izmenjave pisem med Evropsko skupnostjo in Republiko Hrvaško glede sistema točk za tranzitiranje, veljavnega za težka tovorna vozila, ki potujejo skozi Avstrijo, s pridržkom njegove poznejše sklenitve.

Besedilo Sporazuma je priloženo temu sklepu.

Člen 2

Sporazum iz člena 1 se uporablja na začasni podlagi od 1. januarja 2004.

Člen 3

Ta sklep se objavi v Uradnem listu Evropske unije.

V Bruslju, 13. januarja 2004

Za Svet

Predsednik

B. Cowen

--------------------------------------------------